GNOME - วิกิพีเดีย

# GNOME

### จากวิกิพีเดีย สารานุกรมเสรี

The GNOME Project
ภาพหน้าจอของ GNOME 2.16 บนระบบปฏิบัติการ Ubuntu
ผู้พัฒนา | GNOME developers
รุ่นเสถียร ล่าสุด | 2.16.3 (31 มกราคม พ.ศ. 2550)
รุ่นทดลอง ล่าสุด | {{{latest_preview_version}}} ({{{latest_preview_date}}})
โอเอส | หลายระบบปฏิบัติการ
ชนิด | Desktop environment
ลิขสิทธิ์ | GPL และ LGPL
เว็บไซต์ | gnome.org

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย

โครงการ GNOME เป็นการสร้างแพลตฟอร์มทางคอมพิวเตอร์ ที่เป็นซอฟต์แวร์เสรี โดยมีเป้าหมายคือสร้างชุดเครื่องมือที่ช่วยให้นักพัฒนาสามารถสร้างโปรแกรมขึ้นมาได้ง่าย รวมไปถึงสภาวะการทำงานแบบเดสก์ท็อป (desktop environment - ซอฟต์แวร์ที่ใช้เรียกซอฟต์แวร์อื่น ทำหน้าที่จัดการกับไฟล์และระบบหน้าต่าง)

มีซอฟต์แวร์จำนวนมากที่ถูกพัฒนาขึ้นใต้โครงการ GNOME ซึ่งมักจะถูกนำไปรวมเป็นส่วนหนึ่งของระบบปฏิบัติการบางชนิด เช่น ลินุกซ์ หรือ โซลาริส เป็นต้น

GNOME เป็นส่วนหนึ่งของโครงการ GNU และเป็นสภาวะการทำงานแบบเดสก์ท็อปหลักของ GNU ด้วย GNOME อ่านออกเสียงว่า กะโนม (/gəˈnəʊm/) เวอร์ชันล่าสุดคือ 2.16

## [แก้] ประวัติ

โครงการ GNOME เริ่มขึ้นในเดือนสิงหาคม ค.ศ. 1997 โดย Miguel de Icaza และ Federico Mena เพื่อเป็นทางเลือกของระบบเดสก์ท็อป KDE เนื่องจากว่าโครงการ KDE ในขณะนั้นได้พัฒนาบน widget toolkit ชื่อ Qt ซึ่งขณะนั้นไม่ได้เป็นซอฟต์แวร์เสรี[1]

GNOME เลือกใช้ widget toolkit ชื่อ GTK+ ซึ่งใช้สัญญาอนุญาตแบบ GNU Lesser Public License (LGPL) ดังนั้น GNOME จึงมีสัญญาอนุญาตใช้งาน 2 แบบคือ LGPL สำหรับไลบรารีต่างๆ และ GPL สำหรับระดับแอปพลิเคชัน

เดิมที GNOME ย่อมาจาก GNU Network Object Model Environment ซึ่ง Elliot Lee ผู้คิดชื่อนี้ต้องการให้ GNOME มีลักษณะเป็นเฟรมเวิร์คแบบ distributed object เช่นเดียวกับ OLE[2] ของไมโครซอฟท์ ปัจจุบันโครงสร้างของ GNOME ไม่ได้ใช้แนวคิดนี้แล้ว ชื่อเต็มของโครงการจึงถูกเลิกใช้ไป สมาชิกบางคนของโครงการได้เปลี่ยนวิธีเขียนชื่อจาก GNOME มาเป็น Gnome แทน[3]

## [แก้] โครงสร้าง

GNOME ประกอบด้วย 2 ส่วนหลัก [4] ได้แก่

- GNOME desktop environment - ระบบเดสก์ท็อปที่มุ่งเน้นผู้ใช้ทั่วไป
- GNOME development platform - เฟรมเวิร์คในการพัฒนาโปรแกรมสำหรับใช้งานบนระบบเดสก์ท็อป

เป้าหมายของโครงการ GNOME คือสร้างซอฟต์แวร์ที่ใช้ได้อย่างเสรีโดยไม่มีค่าใช้จ่าย เป็นมิตรกับผู้ใช้ สนับสนุนการใช้งานของผู้ด้อยความสามารถ และสนับสนุนภาษาต่างๆ ให้มากที่สุดเท่าที่เป็นไปได้

ทางด้านการจัดการโครงการนั้น มีการตั้งมูลนิธิ GNOME ขึ้นมาในเดือนสิงหาคม ค.ศ. 1998 เพื่อทำงานบริหารจัดการและประชาสัมพันธ์ ทางมูลนิธิจะเปิดรับสมัครคณะกรรมการใหม่เป็นประจำทุกปีในเดือนพฤศจิกายน

นักพัฒนาและผู้มีส่วนเกี่ยวข้องกับ GNOME จะจัดงานประชุมขึ้นปีละครั้งชื่อว่า GUADEC เพื่อพูดคุยหาทิศทางการพัฒนา GNOME ในอนาคต [5]

## [แก้] แพลตฟอร์ม

จากเดิมที่ตั้งใจให้ทำงานได้กับ GNU ปัจจุบัน GNOME สามารถทำงานบนระบบปฏิบัติการแบบยูนิกซ์ได้เกือบทุกชนิด และถูกนำไปใช้เป็นฐานในการพัฒนา Java Desktop System ซึ่งเป็นส่วนติดต่อผู้ใช้ตัวใหม่ของระบบปฏิบัติการโซลาริสแทนระบบ Common Desktop Environment นอกจากนี้ GNOME ยังถูกเลือกให้เป็นระบบเดสก์ท็อปหลักของลินุกซ์หลายยี่ห้อ เช่น Fedora และ Ubuntu รายชื่อของลินุกซ์ที่ใช้ GNOME สามารถอ่านได้จากเว็บไซต์ของ GNOME[6]

GNOME ยังมีในแบบ LiveCD ซึ่งนำไปใช้บนคอมพิวเตอร์โดยไม่ต้องติดตั้ง มีจุดประสงค์เพื่อให้ผู้ใช้หน้าใหม่ได้สัมผัสกับ GNOME และทำความคุ้นเคยก่อนติดตั้งใช้งานจริง[7]

ส่วนประกอบทั้งหมดของ GNOME สามารถทำงานได้บน Cygwin ซึ่งช่วยให้โปรแกรมของ GNOME ทำงานบนระบบปฏิบัติการไมโครซอฟท์วินโดวส์ได้

## [แก้] แอปพลิเคชัน

โปรแกรมเหล่านี้เป็นโปรแกรมที่ถูกออกแบบมาใช้กับโครงการ GNOME

### [แก้] รวมเป็นส่วนหนึ่งของ GNOME

โปรแกรมกลุ่มนี้จะออกพร้อมกับ GNOME desktop

- Ekiga – โปรแกรมโทรศัพท์และประชุมทางไกลบน voice over IP
- Epiphany – โปรแกรมค้นดูเว็บ
- Evince – โปรแกรมดูเอกสาร PDF และ PostScript
- Evolution – โปรแกรมอีเมลและกรุ๊ปแวร์
- Eye of GNOME – โปรแกรมดูรูปอย่างง่าย
- File Roller – โปรแกรมบีบอัดข้อมูล
- gedit – โปรแกรมแก้ไขข้อความ
- gnome-dictionary – พจนานุกรมที่ใช้โปรโตคอล DICT
- gnome-panel – พาเนลในการเรียกและแสดงโปรแกรมอื่นๆ
- GNOME Terminal – ตัวจำลองเทอร์มินัล
- Metacity – window manager
- Nautilus – โปรแกรมจัดการแฟ้ม (file manager)
- Sound Juicer – เครื่องมือดึงเพลงจากซีดี
- Tomboy – โปรแกรมโน้ตย่อ
- Totem – ตัวเล่นมัลติมีเดีย

### [แก้] ไม่ได้รวมเป็นส่วนหนึ่งของ GNOME

โปรแกรมเหล่านี้ใช้เทคโนโลยีพื้นฐานของ GNOME และมักจะถูกใช้คู่กับ GNOME เช่นกัน

- AbiWord – เวิร์ดโพรเซสเซอร์
- Banshee – โปรแกรมจัดการและเล่นเพลง
- F-Spot – โปรแกรมจัดการภาพถ่าย
- Gaim – an instant messaging client.
- The GIMP – โปรแกรมตกแต่งภาพ
- GnomeBaker – โปรแกรมเขียนซีดี/ดีวีดี
- Gnumeric – สเปรดชีต
- GnuCash – โปรแกรมทำรายรับรายจ่าย
- Inkscape – โปรแกรมวาดภาพแบบเวกเตอร์
- Rhythmbox – โปรแกรมจัดการและเล่นเพลงแบบเดียวกับ iTunes

## [แก้] อ้างอิง

1. ↑ Richard Stallman (2000-09-05). Stallman on Qt, the GPL, KDE, and GNOME. Retrieved on 2005-09-09.
2. ↑ Pennington, Havoc (1999). GTK+ / Gnome Application Development. Retrieved on 2006-09-08.
3. ↑ Desktop Development mailing list. Retrieved on 2006-05-07.
4. ↑ About GNOME. Retrieved on 2005-09-08.
5. ↑ About GUADEC.
6. ↑ Distributions that ship GNOME as their Default Desktop.
7. ↑ The official GNOME LiveCD.

## [แก้] แหล่งข้อมูลอื่น

- เว็บไซต์ของ GNOME
- FootNotes รวมข่าวสารและกระดานสนทนา
- GNOME Journal วารสารออนไลน์ของ GNOME

| GNOME เป็นบทความเกี่ยวกับ คอมพิวเตอร์ อุปกรณ์คอมพิวเตอร์ หรือ เครือข่าย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ GNOME ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../g/n/o/GNOME_d9bc.html".

หมวดหมู่: บทความที่มีชื่อเป็นภาษาอังกฤษ | บทความเกี่ยวกับ คอมพิวเตอร์ ที่ยังไม่สมบูรณ์ | โครงการกนู | ซอฟต์แวร์เสรี | สภาวะทำงานแบบเดสก์ท็อป

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Afrikaans
- العربية
- Български
- Bosanski
- Català
- Česky
- Dansk
- Deutsch
- English
- Español
- Euskara
- فارسی
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Shqip
- Svenska
- Türkçe
- Українська
- Vèneto
- Tiếng Việt
- 中文